Συντεταγμένες: 40°58′22″N 24°20′30″E﻿ / ﻿40.97278°N 24.34167°E﻿ / 40.97278; 24.34167

Το **Αεροδρόμιο Καβάλας - Αμυγδαλεώνα "Λυδία"** (συντομογραφία ICAO: **LGKM**) είναι αεροδρόμιο γενικής αεροπορίας κοντά στον Αμυγδαλεώνα του νομού Καβάλας. Αποτελούσε βάση του Αεροπορικού Αποσπάσματος Χρυσούπολης, καθώς και της Αερολέσχης Καβάλας μέχρι τον Δεκέμβριο του 2021. Από τις 22 Δεκεμβρίου 2021 κατόπιν μίσθωσης του χώρου από την Egnatia Aviation, αποτελεί τη νέα βάση της εταιρείας και από τις 31 Δεκεμβρίου 2022 είναι αδειοδοτημένο αεροδρόμιο γενικής αεροπορίας με την νέα ονομασία "Λυδία"

Ιστορικό
--------

Το χώρο του αεροδρομίου χρησιμοποιούσε η Στρατιωτική Αεροπορία από το 1938. Το αεροδρόμιο Αμυγδαλεώνα χτίστηκε ανάμεσα στο 1947 και το 1948 και ήταν το μοναδικό αεροδρόμιο της περιοχής του νομού Καβάλας, μέχρι τις αρχές της δεκαετίας του 1980 όταν και χτίστηκε ο Κρατικός Αερολιμένας Καβάλας.

Η κατασκευή του αεροδρομίου ξεκίνησε κατά τη διάρκεια του Εμφύλιου πολέμου, μαζί με άλλα πολλά εκείνη την περίοδο, κυρίως προς εξυπηρέτηση πολεμικών αναγκών. Το αεροδρόμιο κατασκευάστηκε στο πλαίσιο του Σχεδίου Μάρσαλ με οικονομική βοήθεια προερχόμενη από τις Ηνωμένες Πολιτείες Αμερικής. Πέρα από βομβαρδιστικά αεροσκάφη, μέσω του αεροδρομίου μετακινούνται και αρκετά στελέχη του κρατικού μηχανισμού, που επισκέπτονται τη περιοχή. Μάλιστα αεροπλάνο που είχε απογειωθεί από τον Αμυγδαλεώνα, έπιασε φωτιά εν πτήσει, πάνω στη Βοιωτία στις 6 Ιουνίου 1949.

Τη δεκαετία του 1960 το αεροδρόμιο του Αμυγδαλεώνα άρχισε να θεωρείται μικρό για τις αυξανόμενες ανάγκες της εποχής, μιας και εξυπηρετούσε δύο πόλεις, την Καβάλα και τη Δράμα. Στις 21 Σεπτεμβρίου του 1966, η κυβέρνηση του Στέφανου Στεφανόπουλου, μέσω του υπουργού Συγκοινωνιών Ιωάννη Γιαμά, ανακοίνωσε επιτόπου, επέκταση του αεροδρομίου Αμυγδαλεώνα, κάτι που δεν πραγματοποιήθηκε ποτέ. Αντιθέτως, τη δεκαετία του 1980 όλη η πολιτική λειτουργία του αεροδρομίου μεταφέρεται στον Κρατικό Αερολιμένα Καβάλας.

Στις 22 Δεκεμβρίου 2021, το αεροδρόμιο μισθώθηκε από το Μετοχικό Ταμείο Αεροπορίας (ΜΤΑ) στην εταιρία αεροπορικών επιχειρήσεων Egnatia Aviation. Ένα χρόνο αργότερα, στις 31 Δεκεμβρίου 2022, η εταιρία επαναδειοδότησε το αεροδρόμιο και του έδωσε τη νέα του ονομασία, Kavala – Amygdaleonas Aerodrome "Lydia". Η διαδικασία αδειοδότησης απαιτούσε εκτεταμένες εργασίες σε όλο το υφιστάμενες πεδίο κίνησης (movement area)καθώς και επέκταση της πίστας στάθμευσης σε 28 θέσης στάθμευσης ελαφρών αεροσκαφών, νέους τροχόδρομους, εγκατάσταση φωτισμού πλοήγησης αεροσκαφών, και σήμανση πεδίων ελιγμών (maneuvering area).

Στις 13 Ιανουαρίου 2023, ο Πρωθυπουργός της Ελλάδας, Κυριάκος Μητσοτάκης, επισκεύθηκε το αεροδρόμιο, συνοδευόμενος από τον Υπουργό Εθνικής Άμυνας, Νικόλαο Παναγιωτόπουλο και τον Αναπληρωτή Υπουργό Εξωτερικών σε θέματα Οικονομικής Διπλωματίας και εξωστρέφειας Κώστα Φραγκογιάννη, οι οποίοι πραγματοποίησαν επίβλεψη των έργων και ενημερώθηκαν για τα περεταίρω σχέδια ανάπτυξης του αεροδρομίου.

Υποδομή
-------

Το αεροδρόμιο βρίσκεται σε υψόμετρο 61 μέτρων (200 πόδια) από το επίπεδο της θάλασσας. Διαθέτει έναν διάδρομο κατεύθυνσης 13/31, με ασφάλτινη επιφάνεια. Οι διαστάσεις του είναι 1.330x28 μέτρα (4.363x92 πόδια).
Διαθέτει σύστημα τροχοδρόμων (Α, Β, C, F, H), πίστα στάθμευσης 28 ελαφρών αεροσκαφών και φωτισμό για νυχτερινές πτήσεις. Το αεροδρόμιο είναι πιστοποιημένο για πτήσεις VFR day & night.

Παραπομπές
----------

1. 1 2  «AIP HELLAS». *www.ypa.gr*. Υπηρεσία Πολιτικής Αεροπορίας. 15 Νοεμβρίου 2022. Ανακτήθηκε στις 15 Νοεμβρίου 2022.
2. 1 2 3  «Στρατιωτικό Αεροδρόμιο Αμυγδαλεώνα – Κώστας Παπακοσμάς: Γεννιούνται ερωτήματα- Πάνος Γεωργιάδης: Εθνικής σημασίας». *www.proininews.gr*. εφημερίδα Πρωίνη. 24 Μαρτίου 2016. Ανακτήθηκε στις 28 Οκτωβρίου 2016.
3. ↑  «Αθηναϊκό Πρακτορίο Ειδήσεων». *www.amna.gr*. ΑΠΕ-ΜΠΕ. 13 Ιανουαρίου 2023. Ανακτήθηκε στις 15 Ιανουαρίου 2023.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Καβάλα |
| --- |
|  |
| Βυζαντινές αρχαιότητες | 
* Καμάρες
* Κάστρο
 |
|  |
| Ναοί | 
* Απόστολος Παύλος
* Άγιος Νικόλαος
* Ιωάννου Προδρόμου
* Προφήτης Ηλίας
* Μονή Λαζαριστών
 |
|  |
| Πλατείες | 
* Πλατεία Ελευθερίας
* Πλατεία Καπνεργάτη
* Πλατεία Κονσουλίδη
* Πλατεία Μεχμέτ Αλή
 |
|  |
| Οθωμανικά μνημεία | 
* Οικία Μεχμέτ Αλή
* Τζαμί Χαλίλ Μπέη (Παλαιά Μουσική)
* Ιμαρέτ
 |
|  |
| Ξένη αρχιτεκτονική | 
* Διοικητήριο
* Δημαρχείο
* Μέγαρο Βιξ
* Μεγάλη Λέσχη
* Μέγαρο Τόκου
* Κτίριο Ζιουντί
 |
|  |
| Εκπαιδευτικά ιδρύματα | 
* 10ο Δημοτικό Σχολείο
* 15ο Δημοτικό Σχολείο
* 1ο Γυμνάσιο
* 5ο Γυμνάσιο
* Δημοτικό Ωδείο
* Σχολή Μηχανικών Πυθαγόρας
* Διεθνές Πανεπιστήμιο της Ελλάδος (πρώην ΤΕΙ ΑΜΘ/Καβάλας)
 |
|  |
| Μουσεία | 
* Δημοτικό Λαογραφικό Μουσείο
* Αρχαιολογικό Μουσείο
* Μουσείο Καπνού
* Ναυτικό Μουσείο Καβάλας
 |
|  |
| Μεταφορές | 
* Λιμάνι
* Αερολιμένας Καβάλας «Μέγας Αλέξανδρος»
* Αεροδρόμιο Αμυγδαλεώνα
 |
|  |
| Άλλα | 
* Γενικό Νοσοκομείο
* Δημοτική Βιβλιοθήκη
* Δημοτική Καπναποθήκη
* Παλιό Δικαστικό Μέγαρο
* Παλιά Μεραρχία
* Κτίριο Λιμενικού Ταμείου
* Κόλπος της Καβάλας
* Μύλοι
* Ιχθυόσκαλα
* Δημοτικό Στάδιο Ανθή Καραγιάννη
* Δημοτικό Στάδιο Άννα Βερούλη
* ΕΛΛΑΓΡΟΛΙΠ
* Kavala Oil
 |

 |